Z A P I S N I K
41. sjednice Vijeća Mjesnog odbora „Mimara“, održane 30. listopada 2024. 
s početkom u 17:00 sati, u prostorijama Mjesnog odbora „Mimara“, Vodnikova ulica 15


Nazočne članice Vijeća: Nada Jagetić, Ana Podnar, Lina Budak i Iva Špoljar Šarić.

Predsjednica Vijeća Mjesnog odbora „Mimara“ Iva Špoljar Šarić otvara sjednicu i pozdravlja sve prisutne. Utvrđuje da je na sjednici prisutno 4 od ukupno 5 članova Vijeća Mjesnog odbora „Mimara“, te konstatira da su ispunjeni svi uvjeti za raspravljanje i odlučivanje. 

Predsjednica Vijeća daje na glasanje Zapisnik s 40. sjednice. Zapisnik je prihvaćen jednoglasno.



Vijeće, jednoglasno, donosi sljedeći
DNEVNI RED

1. [bookmark: _Hlk115087749]Prijedlog Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila, mišljenje daje se
2. Pitanja, prijedlozi i obavijesti

Ad. 1. 	Prijedlog Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila, mišljenje daje se

Predsjednica Vijeća predstavlja navedeni prijedlog Odluke.
Vijeće, nakon rasprave, jednoglasno donosi sljedeći:

ZAKLJUČAK
o Nacrtu prijedloga Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila

1. Vijeće Mjesnog odbora „Mimara“ daje pozitivno mišljenje o nacrtu prijedloga Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila. 

1. Vijeće Mjesnog odbora predlaže povećanje cijena parkiranja u Donjem gradu za automobile koji nemaju pravo na povlašteno parkiranje, kao i povećanje kazni za nepropisno parkiranje te da osobe koji su kažnjene zbog nepropisnog parkiranja moraju ukloniti vozilo nakon 2 sata, a ne da ostanu parkirani 24 sata nakon kažnjavanja. 

1. Ovaj Zaključak se dostavlja Vijeću Gradske četvrti Donji grad na nadležno postupanje.
Ad. 2. 	Pitanja, prijedlozi i obavijesti

Ad. 2.1. 
Predsjednica Vijeća ističe da vanjska lampa sa senzorom za prostor Mjesnog odbora „Mimara“ još uvijek nije postavljena.

Ad. 2.2. 
Predsjednica Vijeća navodi da u listopadu nije održana koordinacija predsjednika Vijeća Gradske četvrti Donji grad i predsjednika mjesnih odbora.


Kako više nije bilo pitanja ni komentara, članice Vijeća Mjesnog odbora „Mimara“ dogovaraju termin sjedeće sjednice za 20. studenog 2024. u 17:00 sati. 

Sjednica je završila u 17:40 sati.


Zapisnik vodi: 
Iva Špoljar Šarić

KLASA: 024-08/24-003/2194
URBROJ: 251-13-11-1/004-24-2
Zagreb, 30. listopada 2024.


PREDSJEDNICA VIJEĆA
MJESNOG ODBORA „MIMARA“

[bookmark: _GoBack]Iva Špoljar Šarić, v.r.

	Izvješće od glasanju na 41. sjednici, 30.10.2024.

